
Товарларга декларация толтуруу тартибине өзгөртүүлөрдү 
киргизүү жөнүндө

Евразия экономикалык бирлигинин Бажы кодексинин 105-беренесинин 5-пунктуна ылайык Евразия экономикалык комиссиясынын Коллегиясы чечти: 
1.  Бажы бирлигинин комиссиясынын 2010-жылдын 20-майындагы № 257 чечими менен бекитилген Товарларга декларация толтуруу тартибине төмөнкүдөй өзгөртүүлөр киргизилсин:
а) 6-пункттун алтынчы абзацы төмөнкүдөй редакцияда баяндалсын:
«Бирликтин мүчө мамлекетинин интеллектуалдык менчик объектилеринин Улуттук бажы реестрине (мындан ары – интеллектуалдык менчик объектилеринин бажы реестри) киргизилген, интеллектуалдык менчик объектилерин камтыган товарлар, бул товарлар бажы жол-жобосунун алдында жана (же) Бирликтин мүчө мамлекеттеринин интеллектуалдык менчик объектилеринин бирдиктүү бажы реестрине жайгаштырылат, аталган реестрге (реестрлерге) киргизилген интеллектуалдык менчик объектилерин камтыбаган товарлардан өзүнчө декларацияланат.»;
б) 15-пунктта:
29-пунктчанын жетинчи абзацы (таблицадан кийин) төмөнкүдөй редакцияда баяндалсын:
«интеллектуалдык менчик объектилеринин бажы реестрине жана (же) Бирликтин мүчө мамлекеттеринин интеллектуалдык менчик объектилеринин бирдиктүү бажы реестрине киргизилген интеллектуалдык менчик объектилерин камтыган товарларды декларациялоодо ушул реестрге (реестрлерге) ылайык интеллектуалдык менчик объектисинин каттоо номери (номерлери) кошумча көрсөтүлөт (бар болсо). Электрондук документ түрүндө ТДны тапшырууда бир нече каттоо номерлерин көрсөтүү ТД түзүмүнүн тиешелүү реквизиттерин толтуруу аркылуу, ал эми кагаз жүзүндө документ түрүндө ТДны тапшырууда үтүр аркылуу ишке ашырылат.»;
31-пунктчанын жетинчи абзацы (таблицадан кийин) төмөнкүдөй редакцияда баяндалсын:
«интеллектуалдык менчик объектилери жөнүндө маалыматтардын классификаторуна ылайык код;».

